ДАНЕ БАСТА

Дане Баста рођен је 6. 12. 1983. године у Кикинди.

Основну и средњу школу завршио је у Новом Саду, а након завршених студија стекао је звање дипломираног менаџера у спорту.

Радно искуство стицао је као сарадник у Спортском савезу Војводине, извршни директор у компанији „Maior Domus”д.о.о. у Новом Саду, а потом и као сарадник у Покрајинском секретаријату за спорт и омладину. У жељи да допринесе обогаћивању културног и спортског живота у локалној заједници, у периоду од 2015. до 2020. године био је директор фестивала „Блоксток фестивал“ у Новом Саду.

Оснивач је удружења грађана „Буте добри“, које је претходних година реализовало бројне пројекте у Новом Саду, попут обнове дечјих и спортских игралишта, организације бројних концерата, спортских турнира као и интензиван рад са младима на пољу културе, образовања и спорта.

Од 2017. године обавља функцију председника Шаховског савеза Новог Сада. Овај савез организовао је бројне турнире самостално и у сарадњи са осталим шаховским савезима, а посебно је допринео популаризацији шаховског спорта међу младима. Од 2017. године обавља функцију председника Савета МЗ „Омладински покрет “ у Новом Саду. 2020. године изабран је за одборника у Скупштини Града Новог Сада (СНС „[Александар Вучић – За нашу децу](https://skupstina.novisad.rs/av-za-nasu-decu/)“).

Активно се бави хуманитарним радом и учесник је многобројних хуманитарних акција.

Члан је Српске напредне странке.

Говори енглески језик.

Ожењен је и има једно дете.